gl gl ast es gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl gl en gl gl gl gl gl gl gl gl pt gl en ca pt gl gl gl en pt gl es
ZEC As Catedrais – Turismo Concello de Barreiros – Galego
GAL  |  ES  |  EN
GAL  |  ES  |  EN
Barreiros en 3 días
Mapas, folletos e guías
O espazo protexido dentro da Rede  Natura 2000 denominado “As Catedrais”, en referencia a este areal ribadense considerado como unha das praias máis fermosas do mundo, ocupa 297 hectáreas entre os municipios de Barreiros e Ribadeo abarcando a franxa costeira que se estende dende a Praia de Lóngara (Barreiros) ata o Penedo do Corvo (Ribadeo).
Así, esta Zona de Especial Conservación (ZEC) presenta unha serie de hábitats e lugares de gran interese ambiental que o fan único e no que teñen o seu hábitat interesantes comunidades animais e vexetais intermareais, dunares (Praia de Arealonga) e de cantil. Este último colonizado por algas, liques e prantas adaptadas a ambientes salinos que se dispoñen en función da exposición ás salpicaduras do mar e aos fortes ventos mariños.
En canto aos sistemas dunares cabe mencionar o da Praia de Arealonga, hábitat de interese comunitario. Esta praia singularízase pola presenza dunha turbeira que conserva os restos dun antigo bosque duns 8000 anos de antigüidade. Nela tamén é posible practicar a observación de aves, xa que actúa como repousadoiro principalmente para gaivotas e limícolas.
Xa no plano xeolóxico, no cantil da praia de Punta Corveira, que forma parte de  Lóngara, podemos observar interesantes pregues tombados que se formaron durante o choque entre continentes que deu lugar a Panxea fai uns 350 millóns de anos. Ademais, podemos ver como aparecen cortados por un dique ou franxa dunha rocha diferente denominada aplita.
Camiño Natural do Cantábrico
Centro Sociocultural, Rúa Vila, 78 bis.
De luns a venres de 10:00h a 13:30h.